Τούρα, Αίγυπτος

Η **Τούρα** (αραβικά: طرة) ήταν μια τοποθεσία στην Αρχαία Αίγυπτο, περίπου στη μέση της απόστασης μεταξύ του σύγχρονου Καΐρου και του Χελουάν. Ήταν το κυριότερο ορυχείο ασβεστόλιθου της Αιγύπτου. 

Η Τούρα ήταν γνωστή στους αρχαίους Αιγυπτίους ως **Troyu** ή **Royu**. Ο Στράβωνας παρερμήνευσε τη σημασία του ονόματος αυτού, ότι δηλαδή κατοικούνταν από Τρώες, και έτσι η πόλη προέκυψε το όνομα της πόλης κατά την Ελληνιστική περίοδο ήταν Τροία. Βρισκόταν στις συντεταγμένες , όπου τώρα βρίσκεται η σύγχρονη πόλη της **Τούρα**, Διοικητική Περιφέρεια Καΐρου.

## Αρχαία πόλη εξόρυξης
Ο ασβεστόλιθος από την Τούρα ήταν ο πιο λευκός και καλύτερης ποιότητας από όλα τα αιγυπτιακά ορυχεία, και γι' αυτό χρησιμοποιούνταν για το εξωτερικό των πιο πλούσιων τάφων, όπως και για τα πατώματα και τις οροφές των Μασταμπάδων, οι οποίοι ήταν κατά τ' άλλα κατασκευασμένοι από άψητες πλίνθους. Η Τούρα ήταν μέρος εξόρυξης κατά την περίοδο του Παλαιού βασιλείου, και από εκεί προήρθε ο ασβεστόλιθος για την Ρομβοειδή Πυραμίδα του Σνεφρού, την Πυραμίδα του Χέοπα, τις σαρκοφάγους πολλών ευγενών του Παλαιού βασιλείου, τις πυραμίδες του Μέσου βασιλείου, και για κάποιους ναούς του Νέου βασιλείου, που έγιναν τουλάχιστον από τον φαραώ Άμωσι, ο οποίος μπορεί να χρησιμοποίησε ασβεστόλιθο από την Τούρα για να αρχίσει την κατασκευή του ναού του Πτα στην Μέμφιδα.

Ο ασβεστόλιθος στην Τούρα ήταν σε μεγάλο βάθος, και έτσι για την εξόρυξή του σκάβανε στοές σε μεγάλος βάθος, και αποκόπτανε μεγάλα κομμάτια, αφήνοντας μέρος του πετρώματος για να στηρίζει τα κενά. Οι στοές χρησιμοποιήθηκαν από τους Βρετανούς κατά τον Δεύτερο Παγκόσμιο Πόλεμο για την αποθήκευση πυρομαχικών, βομβών αεροπλάνων και άλλων εκρηκτικών. Οι στοές εξερευνήθηκαν το 1941, και στο ορυχείο νούμερο 35, εργάτες βρήκαν χειρόγραφα από τα βιβλία των Αλεξανδρινών Πατέρων της εκκλησίας Ωριγένη και Δίδυμου. Οι εργάτες που τα βρήκανε τα κλέψανε, και παρόλο που οι αρχές κατασχέσανε κάποια, άλλα δεν έχουν ακόμα βρεθεί, και κατά καιρούς εμφανίζονται στην αγορά αρχαιοτήτων. Εικάζεται ότι τα αρχικά βιβλία μπορεί να περιείχαν μέχρι και 480 σελίδες.

## Φυλακή της Τούρα
Στον σύγχρονο οικισμό υπάρχει η φυλακή ***Istiqbal Tura***, γνωστή για τις εγκαταστάσεις υψηλής ασφάλειας ***Liman Tura***. Σε αυτές τις εγκαταστάσεις, το όνομα των οποίων σημαίνει συγκρότημα «Σκορπιός», έχουν κρατηθεί ανά τα χρόνια μερικοί από τους πιο γνωστούς εγκληματίες της Αιγύπτου. Κάποια κελιά για μακροχρόνια κράτηση έχουν διαμορφωθεί σε μικρά διαμερίσματα με κουζινούλα κ.τ.λ..

Από την άλλη μεριά, έχουν υπάρξει καταγγελίες ότι η φυλακή έχει χρησιμοποιηθεί για βασανιστήρια και για παράνομη έκδοση κρατουμένων με συνεργασία της μυστικής υπηρεσίας της Αιγύπτου *Mukhabarat* και της CIA, υπό το καθεστώς του Μουμπάρακ. Μπορεί να έχει λειτουργήσει με αυτήν την ιδιότητα από το 1995/96, κάνοντας έτσι τις φυλακές ένα από τα πρώτα μέρη που εξυπηρετούσαν μυστικά προγράμματα.

Γνωστοί κρατούμενοι της φυλακής:
* Shukri Mustafa (1965-1967)
* Muhammad Abdelrahim al-Sharqawi (3 χρόνια στα τέλη της δεκαετίας του 80)
* Ahmad Ibrahim al-Sayyid al-Naggar (1999/2000 πριν την εκτέλεσή του, σε άλλο μέρος)
* Muhammad al-Zawahiri (1999-;2011, υπέστη βασανιστήρια)
* Ashraf Shahin (αρχές δεκαετίας 2000, αναφορές για βασανιστήρια)
* Ihab Saqr (2002-2006 *Istiqbal Tura*, 2006-2008 *Liman Tura*, 2008-; *Istiqbal Tura*)
* Hassan Mustafa Osama Nasr (2003-?2007, αναφορές για βασανιστήρια με ηλεκτροσόκ, ξυλοδαρμό και βιασμό)
* Bahaa Al-Accad, βάση αναφορών προσυλητισμένος Χριστιανός (2005-2006, χωρίς να απαγγελθεί ποτέ καταηγορία, μάλλον στην *Istiqbal Tura*)
* Ο blogger Alaa Seif al-Islam και δεκάδες άλλοι ακτιβιστές (2006, μάλλον στην *Istiqbal Tura*)
* Alaa Mubarak και Gamal Mubarak (2011)
* Adel al-Gazzar (2011-;)
* Χόσνι Μουμπάρακ (2012, ισόβια κάθειρξη)

Χωρίς επιβεβαίωση:
* Ahmad Salama Mabruk (1999-αρχές δεκαετίας 2000;)
* Essam Marzouk (1999-;, αναφορές για βασανιστήρια)
* Abu Ayyub al-Masri (1999-;, βάση ισχυρισμών του Mamdouh Ismail, που αντικρούει άλλες αναφορές)
* Mamdouh Habib (2001/02, αναφορές για βασανιστήρια με ηλεκτροσόκ και κρέμασμα)
* Ahmed Agiza and Muhammad al-Zery (2002-2004, αναφορές για βασανιστήρια και ξυλοδαρμό)
* Ibn al-Shaykh al-Libi (2002-?2006, αναφορές για βασανιστήρια στην απομόνωση και ξυλοδαρμό)

## Παραπομπές


## Βιβλιογραφία
*

## Εξωτερικοί σύνδεσμοι
* 

Κατηγορία:Αρχαιολογικοί τόποι στην Αίγυπτο